CELEX: 32019Y1011(01)
Language: fi
Date: 2019-07-30 00:00:00
Title: Euroopan järjestelmäriskikomitean päätös, annettu 30 päivänä heinäkuuta 2019, Euroopan järjestelmäriskikomitean tietosuojasta vastaavan henkilön nimittämisestä (EJRK/2019/17)2019/C 344/03

11.10.2019   
               
               
                  FI
               
               
                  Euroopan unionin virallinen lehti
               
               
                  C 344/3
               
            
         EUROOPAN JÄRJESTELMÄRISKIKOMITEAN PÄÄTÖS,
         annettu 30 päivänä heinäkuuta 2019,
         Euroopan järjestelmäriskikomitean tietosuojasta vastaavan henkilön nimittämisestä (EJRK/2019/17)
         (2019/C 344/03)
         EUROOPAN JÄRJESTELMÄRISKIKOMITEAN HALLINTONEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon finanssijärjestelmän makrotason vakauden valvonnasta Euroopan unionissa ja Euroopan järjestelmäriskikomitean perustamisesta 24 päivänä marraskuuta 2010 annetun Euroopan parlamentin ja neuvoston asetuksen (EU) N:o 1092/2010 (1),
         ottaa huomioon luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta 23 päivänä lokakuuta 2018 annetun Euroopan parlamentin ja neuvoston asetuksen (EU) 2018/1725 (2) ja erityisesti sen 43 artiklan,
         ottaa huomioon tietosuojaa Euroopan järjestelmäriskikomiteassa koskevista täytäntöönpanosäännöistä 13 päivänä heinäkuuta 2012 annetun Euroopan järjestelmäriskikomitean päätöksen EJRK/2012/1 (3) ja erityisesti sen 3 artiklan,
         sekä katsoo seuraavaa:
         
                     (1)
                  
                  
                     Euroopan järjestelmäriskikomitean (EJRK) hallintoneuvosto antoi 31 päivänä elokuuta 2018 Euroopan järjestelmäriskikomitean päätöksen EJRK/2018/6 (4), jolla nimitettiin Barbara Eggl EJRK:n tietosuojasta vastaavaksi henkilöksi toiseksi toimikaudeksi 14 päivään toukokuuta 2020 saakka.
                  
               
                     (2)
                  
                  
                     Egglin toinen toimikausi päättyy hänen pyynnöstään 31 päivänä heinäkuuta 2019. Tästä syystä on välttämätöntä nimittää hänelle seuraaja EJRK:n tietosuojasta vastaavaksi henkilöksi 1 päivästä elokuuta 2019 lukien.
                  
               
                     (3)
                  
                  
                     Asetuksen (EU) 2018/1725 43 artiklan 2 kohdan nojalla Euroopan keskuspankin (EKP) tietosuojasta vastaava henkilö toimii tällä hetkellä myös EJRK:n tietosuojasta vastaavana henkilönä.
                  
               
                     (4)
                  
                  
                     EKP:n johtokunta nimitti 19 päivänä maaliskuuta 2019 Evanthia Chatziliasin Barbara Egglin seuraajaksi EKP:n tietosuojasta vastaavana henkilönä viiden vuoden toimikaudeksi 1 päivästä elokuuta 2019 lukien,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Euroopan järjestelmäriskikomitean tietosuojasta vastaavan henkilön nimittäminen
            Evanthia Chatziliasi nimitetään Euroopan järjestelmäriskomitean tietosuojasta vastaavaksi henkilöksi 1 päivästä elokuuta 201931 päivään heinäkuuta 2024 Euroopan keskuspankin henkilöstön jäsenenä ja tietosuojasta vastaavana henkilönä.
         
         
            2 artikla
            Voimaantulo
            Tämä päätös tulee voimaan 31 päivänä heinäkuuta 2019.
         
         
            Annettu Frankfurt am Mainissa 30 päivänä heinäkuuta 2019.
            
               
                  EJRK:n sihteeristön päällikkö
               
               
                  EJRK:n hallintoneuvoston puolesta
               
               Francesco MAZZAFERRO
            
         
         
            (1)  EUVL L 331, 15.12.2010, s. 1.
         
            (2)  EUVL L 295, 21.11.2018, s. 39.
         
            (3)  EUVL C 286, 22.9.2012, s. 16.
         
            (4)  Euroopan järjestelmäriskikomitean päätös EJRK/2018/6, annettu 31 päivänä elokuuta 2018, Euroopan järjestelmäriskikomitean tietosuojasta vastaavan henkilön nimittämisestä (EUVL C 347, 28.9.2018, s. 3).